金山北站

金山北站是沪昆客运专线丄座火车站，勒垃上海金山区枫泾镇兴塔社区卫星村沪杭高铁3月开工，2010年10月26号启用个，是上海铁路局嘉兴车务段管理个。车站离开朱泾镇约莫有4公里、离开枫泾镇七八公里，离现在个金山县城更是远开八隻脚，故咾箇车站造个辰光一向畀人嘲伊浪费；刚开门个辰光每日天客流只有得200多人次，是沪杭高速铁路个车站里向客流量顶少个。2012年，上海市规划部门开始勒垃金山北站附近规划大型居住区。到2018年，金山北站年均客流量35万人，平均每日天近1000人，出现“停车难”个情况。金山区也增开多条公交线路解决周边乡镇到金山北站个交通问题。车站周边还开仔上海乐高乐园。

2014年初，箇站站线（沪昆客运专线46公里处）曾因为线路沉降、短辰光解决弗脱，所有列车接近箇站侪限速80km/h。经过两隻号头个轨道板抬升施工，沉降得到控制，2015年上半年恢复300km/h个速度。

未来市域铁路南枫线会得经过箇站进行换乘。

 参考 

Category:上海市金山区铁路车站